
Z A P I S N I K
6. sjednice Vijeća Mjesnog odbora Trnava
održane 9. studenoga 2021. 
u sjedištu Mjesnog odbora, Resnički put 1A
s početkom u 19,00 sati

NAZOČNI ČLANOVI VIJEĆA: Ivan Vrgoč, Kristijan Iličić, Stipo Davidović, Marina Marunić, Saša Sumajstorčić, Zvonimir Božić i Damir Perica
NENAZOČNI ČLANOVI VIJEĆA: Nikola Vratarić i Silvana Vučković
OSTALI NAZOČNI:

Zlatko Čičak - predstavnik građana

Ivan Rusman - pomoćnik načelnika u III. policijska postaja Zagreb., PP Dubrava
Alen Bičanić - vođa 1. sektora u III. policijska postaja Zagreb., PP Dubrava
Damir Vidović - potpredsjednik SRD Trnava

Ivan Rajić – predsjednik SRD Trnava
Predsjedava Ivan Vrgoč, predsjednik Vijeća.

Zapisnik vodi Zvonimir Božić, vijećnik u mjesnom odboru Trnava.


Predsjednik konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 6. sjednicu Vijeća Mjesnog odbora.
Bez rasprave, jednoglasno / većinom  od 7 glasova, Vijeće prihvaća tekst zapisnika 5. sjednice Vijeća, održane 14.listopada 2021, bez izmjena.

Na prijedlog predsjednika Vijeće jednoglasno utvrđuje

   DNEVNI RED

1. Izvješće o stanju sigurnost za područje MO Trnava

2. Prijedlog Zaključka o davanju mišljenja o Prijedlogu građenja komunalne infrastrukture na području Grada Zagreba u 2022., - donošenje zaključka
3. Prijedlog Zaključka o davanju mišljenja o Prijedlogu Programa asfaltiranja nerazvrstanih cesta 1. reda u 2022.,  - donošenje zaključka
4. Prijedlog Zaključka o davanju mišljenja o prijedlogu održavanja javnih prometnih površina, građevina i uređaja javne namjene, javne rasvjete i izvanrednog održavanja nerazvrstanih cesta na području  Grada Zagreba u 2022.,  - donošenje zaključka
5. Zahtjev građana Tihomir Gluić uklanjanje željezničkog nasipa na lokaciji kč.br. 4927/24 k.o. Resnik (dio bivših kolosjeka) – donošenje zaključka
6. Zamjena umjetne trave, postava klupa iza svačionice na lokaciji Resnički put 53 - donošenje zaključka
7. Orezivanje stabala unutar dvorišta Objekta MO Trnava, Resnički put 1 A - donošenje zaključka
8. Aktualna komunalna problematika,
9. Pitanja, prijedlozi i obavijesti.

Članovi Vijeća primili su pisani materijal elektroničkom poštom e-mailom uz poziv.
Ad 1. Izvješće o stanju sigurnost za područje MO Trnava
U raspravi sudjeluju: Ivan Vrgoč, Kristijan Iličić, Stipo Davidović, Marina Marunić, Saša Sumajstorčić, Zvonimir Božić i Damir Perica.
Ivan Rusman - pomoćnik načelnika u III. policijska postaja Zagreb., PP Dubrava,
Alen Bičanić - vođa 1. sektora u III. policijska postaja Zagreb., PP Dubrava izvještavaju o stanju sigurnosti na području mjesnog odbora Trnava, te iznose mišljenje da je stanje zadovoljavajuće prema ocjeni zamjenika načelnika. Iznijeli su statističke podatke u 1. sektoru od 7. mjeseca sve do danas. Apeliraju da građani slobodno mogu doći u policijsku postaju iznijeti svoje probleme i dati prijedloge.

Damir Perica – postavlja pitanje nadležnoj gospodi iz III. policijske postaje Zagreb, PP Dubrava, da li su uhvaćeni počinitelji provala u obiteljske kuće?
Stipo Davidović - postavlja pitanje nadležnoj gospodi iz III. policijske postaje Zagreb, PP, postavlja pitanja o propucavanju automobila u prošlom razdoblju, te brzine vožnje po ulicama?

Marina Marunić - postavlja pitanje nadležnoj gospodi iz III. policijske postaje Zagreb, PP, tko snosi odgovornost za nepropisno parkiranje  na izlazu iz Hercegnovskog puta na Park Tomislava Ivčića koji je zatvoren kamp kućicom, također napominje da se nadavno dogodila prometna nesreća, te da li vlasnik nepropisno parkirnog vozila snosi odgovornost?
Zlatko Čičak – predstavnik građana predlaže veću prisutnost policije u naselju Trnava.

Odgovore na prethodno postavljena pitanja Ivan Rusman - pomoćnik načelnika u III. policijska postaja Zagreb., PP Dubrava,
Alen Bičanić - vođa 1. sektora u III. policijska postaja Zagreb., PP Dubrava odgovaraju na samoj sjednici.
Ad 2. Prijedlog Zaključka o davanju mišljenja o Prijedlogu građenja komunalne infrastrukture na području Grada Zagreba u 2022., - donošenje zaključka
U raspravi sudjeluju: Ivan Vrgoč, Kristijan Iličić, Stipo Davidović, Marina Marunić, Saša Sumajstorčić, Zvonimir Božić i Damir Perica.
Marina Marunić – predlaže da se u Program gradnje i komunalne infrastrukture za 2022. godinu uvrsti postavljanje/izgradnja autobusne nadstrešnice kod trafostanice u I. Trnavi kod kč.br. 3 i 5.

Vijeće sa 6 glasova „za“ i 1 glasom „suzdržanim“ donosi 
Z A K LJ U Č A K
o prijedlogu davanju mišljenja o Prijedlogu Programa građenja komunalne infrastrukture na području Grada Zagreba u 2022.

1. Vijeće Mjesnog odbora Trnava razmotrilo je Prijedlog Programa građenja komunalne infrastrukture na području Grada Zagreba u 2022., te na isti daje pozitivno mišljenje.

2. Vijeće predlaže da se u Program gradnje i komunalne infrastrukture za 2022. godinu   

     uvrsti izgradnja autobusne nadstrešnice kod trafostanice u I. Trnavi kod kč.br. 3 i 5.
3. Ovaj zaključak dostavlja se Vijeću Gradske četvrti Donja Dubrava na daljnje postupanje.
Ad 3. Prijedlog Zaključka o davanju mišljenja o Prijedlogu Programa asfaltiranja nerazvrstanih cesta 1. reda u 2022.,  - donošenje zaključka
U raspravi sudjeluju: Ivan Vrgoč, Kristijan Iličić, Stipo Davidović, Marina Marunić, Saša Sumajstorčić, Zvonimir Božić i Damir Perica.
Vijeće sa 6 glasova „za“ i 1 glasom „suzdržanim“  donosi
Z A K LJ U Č A K

o prijedlogu davanju mišljenja o Prijedlogu Programa asfaltiranja 
nerazvrstanih cesta 1. reda u 2022.
1. Vijeće Mjesnog odbora Trnava razmotrilo je Prijedlog o davanju mišljenja o Prijedlogu Programa asfaltiranja nerazvrstanih cesta 1. reda u 2022., te na isti nema primjedbi ni prijedloga.
2. Ovaj zaključak dostavlja se Vijeću Gradske četvrti Donja Dubrava na daljnje postupanje.
Ad 4. Prijedlog Zaključka o davanju mišljenja o prijedlogu održavanja javnih prometnih površina, građevina i uređaja javne namjene, javne rasvjete i izvanrednog održavanja nerazvrstanih cesta na području  Grada Zagreba u 2022.,  - donošenje zaključka
U raspravi sudjeluju: Ivan Vrgoč, Kristijan Iličić, Stipo Davidović, Marina Marunić, Saša Sumajstorčić, Zvonimir Božić i Damir Perica.
Vijeće sa 6 glasova „za“ i 1 glasom „suzdržanim“ donosi
Z A K LJ U Č A K

o prijedlogu davanja mišljenja o prijedlogu održavanja javnih prometnih površina, građevina i uređaja javne namjene, javne rasvjete i izvanrednog održavanja nerazvrstanih cesta na području  Grada Zagreba u 2022.
1. Vijeće Mjesnog odbora Trnava razmotrilo je Prijedlog održavanja javnih prometnih površina, građevina i uređaja javne namjene, javne rasvjete i izvanrednog održavanja nerazvrstanih cesta na području  Grada Zagreba u 2022., te na isti nema primjedbi ni prijedloga.

2. Ovaj zaključak dostavlja se Vijeću Gradske četvrti Donja Dubrava na daljnje postupanje.

Ad 5. Zahtjev građana Tihomir Gluić uklanjanje željezničkog nasipa na lokaciji kč.br. 4927/24 k.o. Resnik (dio bivših kolosjeka) – donošenje zaključka
U raspravi sudjeluju: Ivan Vrgoč, Kristijan Iličić, Stipo Davidović, Marina Marunić, Saša Sumajstorčić, Zvonimir Božić i Damir Perica.


Predsjednik usmeno obavještava nazočne o predmetu rasprave i odlučivanja, te naglašava kako točka Ad4 pod nazivom Zahtjev građana Tihomir Gluić uklanjanje željezničkog nasipa na lokaciji kč.br. 4927/24 k.o. Resnik (dio bivših kolosjeka) – donošenje zaključka. Predlaže da se Ad4 preimenuje, tj. da se usuglasimo sa Zaključkom koji bi se samo u naslovu preimenovao, te kako bi ured koji će zaprimiti ovaj Zaključak lakše spoznao pravo stanje na terenu. Te da se naziva Zaključak o čišćenju pješačkog prolaza Resnički put – Štefanovečka i proširenje pješačkog prolaza na mjestu nekadašnjeg podvožnjaka.
Vijeće sa 7 glasova „za“ jednoglasno donosi
ZAKLJUČAK
 o čišćenju pješačkog prolaza Resnički put – Štefanovečka i proširenje pješačkog prolaza 

 na mjestu nekadašnjeg podvožnjaka

1. Vijeće Mjesnog odbora Trnava razmotrilo je prijedlog građana da se očisti pješački prolaz Resnički put – Štefanovečka na strani Resničkog puta  oko cca 2 m i proširi pješački prolaz na mjestu nekadašnjeg podvožnjaka. 

2. Čestica je obrasla s visokim raslinjem te na taj način onemogućava siguran prolaz pješaka. Stoga Vijeće predlaže da je nužno čim prije očistiti – urediti i proširiti prolaz kako bi građani mogli nesmetano i sigurno prolaziti navedenim prolazom.

3. Predlaže se Vijeću Gradske četvrti Donja Dubrava da uputi Zaključak prema Hrvatskim željeznicama na daljnje postupanje.

Ad 6. Zamjena umjetne trave, postava klupa iza svačionice na lokaciji Resnički put 53 - donošenje zaključka
U raspravi sudjeluju: Ivan Vrgoč, Kristijan Iličić, Stipo Davidović, Marina Marunić, Saša Sumajstorčić, Zvonimir Božić i Damir Perica.

Marina Marunić pita u svezi ugovora o koncesiji obzirom da je SRD Trnava udruga, da li je sve transparentno do sada učinjeno u mandate prošlog vodstva.
 Ivan Rajić predsjednik SRD Trnava iznio je Plan za iduće 4. godine (zamjena infrastrukture) – klupica, trava, antistres podloga, - dječje igralište, (nove dječje sprave); nedostaju svačionice, klupe na tribinama su derutne.

Damir Vidović - potpredsjednik SRD Trnava također naglašava loše stanje terena i igrališta;  SRD Trnava plaća gradsku rasvjetu, transparentno će se prikazati svaki utrošeni novac prema svima.

Vijeće sa 7 glasova „za“ jednoglasno donosi
ZAKLJUČAK
o zamjeni umjetne trave na sportskom igralištu i postavljanje klupa

iza svačionice u SRD Trnava, Resnički put kbr. 53

1. Vijeće Mjesnog odbora zbog dotrajalosti umjetne trave i klupa predlaže nadležnom gradskom uredu da prilikom izrade svojih planova i programa uvrsti postavljanje zamjenske umjetne trave na sportskom igralištu i postavljanje klupa iza svačionice u SRD Trnava, Resnički put kbr. 53
2. Ovaj zaključak dostavlja se Vijeću Gradske četvrti Donja Dubrava na daljnje postupanje.

Ad 7. Orezivanje stabala unutar dvorišta Objekta MO Trnava, Resnički put 1 A - donošenje zaključka
U raspravi sudjeluju: Ivan Vrgoč, Kristijan Iličić, Stipo Davidović, Marina Marunić, Saša Sumajstorčić, Zvonimir Božić i Damir Perica. 

Vijeće sa 7 glasova „za“ jednoglasno donosi
ZAKLJUČAK
o orezivanju stabala unutar dvorišta objekta MO Trnava, Resnički put 1a

1. Vijeće Mjesnog odbora Trnava predlaže orezivanje grana na krošnjama drveća, u dvorištu objekta MO Trnava na lokaciji Resnički put 1 a., kako  ne bi došlo do oštećenja krovišta i začepljenja oluka na objektu.

2. Ovaj zaključak dostavlja se Vijeću Gradske četvrti Donja Dubrava na daljnje postupanje.

Ad 8. Aktualna komunalna problematika
Vijeće sa 7 glasova „za“ jednoglasno donosi
Z A K LJ U Č A K

o aktualnoj komunalnoj problematici za područje MO Trnava

Vijeće Mjesnog odbora Trnava primilo je na znanje Informaciju o poduzetim aktivnostima Gradske četvrti Donja Dubrava za 2021. za područje MO Trnava.

Ad 9. Pitanja, prijedlozi i obavijesti

Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga

	Marina Marunić
	Pita zašto nije stigao odgovor na čišćenje odvoda u I. Trnavi?

	Marina Marunić
	Predlaže parkiranje školskog autobusa ispred gradskog autobusa na autobusnoj stanici u Trnavi kod vrtića. 


Dovršeno u 20,15 sati.
KLASA: 026-02/21-002/2012
URBROJ: 251-06-11-408-21-2
9. rujna 2021.

Zapisnik sastavio: 





                  Predsjednik

Zvonimir Božić





         Vijeća Mjesnog odbora










          Trnava

      Ivan Vrgoč

